सलाम वेंकी (फ़िल्म)
सलाम वेंकी (अनुवाद - आपको सलाम, वेंकी) रेवथी द्वारा निर्देशित 2022 की भारतीय हिंदी भाषी ड्रामा फिल्म है। फिल्म का निर्माण सूरज सिंह और श्रद्धा अग्रवाल ने क्रमशः अपने बैनर, ब्लाइव प्रोडक्शंस और आरटेक स्टूडियो से किया है। काजोल और विशाल जेठवा ने इस फिल्म में मुख्य भूमिका निभाई है। यह एक माँ की सच्ची कहानी पर आधारित है। वह ड्युशेन मस्कुलर डिस्ट्रॉफी से पीड़ित अपने बेटे को पूरी जिंदगी जीने देने के लिए हर संभव प्रयास करती है।